Vyjayanthimala

Vyjayanthimala Bali (; s. 13. elokuuta 1936 Madras, Madras, Brittiläinen Intia), yleensä pelkästään Vyjayanthimala, on intialainen elokuvanäyttelijä, bharata natyam -tanssija, karnaattisen musiikin laulaja ja poliitikko. 20-vuotisen näyttelijän uransa aikana Vyjayanthimala kuului Bollywoodin suurimpiin tähtiin 1950- ja 1960-luvulla. Hän oli ensimmäinen eteläintialainen naisnäyttelijä, josta tuli kansallinen tähti, ja hän teki tietä muille eteläintialaisille näyttelijättärille Bollywoodissa. Vyjayanthimala oli myös yksi niistä, jotka toivat puoliklassisen tanssin Bollywoodiin. Hän sai elokuvien tanssinumeroillaan lempinimen ”Twinkle toes”.

Vyjayanthimala menetti kiinnostuksensa elokuviin mentyään naimisiin ja hän jätti elokuva-alan vuonna 1970, vaikka elokuvantekijä Baldev Raj Chopran mielestä Vyjayanthimala olisi voinut jatkaa helposti vielä yhden vuosikymmenen pääroolien näyttelijänä. Intian valtio myönsi hänelle Padma Shri -palkinnon vuonna 1968. Lopetettuaan näyttelemisen hän jatkoi uraansa bharata natyam -tanssijana.

 Yksityiselämä 
Vyjayanthimala meni naimisiin tohtori Chamanlal Balin kanssa vuonna 1968. Hän jäi leskeksi vuonna 1986. Heidän ainoa poikansa Suchindra Bali on myös yrittänyt luoda uraa näyttelijänä. Vyjayanthimala on uskonnoltaan vaishnalainen hindu. Hän on ollut vapaa-ajallaan innokas golfaaja.

 Valikoitu filmografia 
 Vuosi  Elokuva  Rooli  Kieli  Muuta1949 Vazhkai  Mohana Sivashankaralingam  Tamili  1950Jeevitham  Mohini Sivashankaralingeswara Prasad  Telugu  1951 Bahar  Lata  Hindi  1954 Nagin  Mala  Hindi 1955 Devdas  Chandramukhi  Hindi  Parhaan naissivuosan Filmfare Awards -palkinto1956 New Delhi  Janaki Subramaniam  Hindi 1957 Naya Daur Rajni  Hindi  Kathputli  Pushpa  Hindi  Aasha  Nirmala  Hindi 1958 Sadhna  Champabai  Hindi  Parhaan naispääosan Filmfare Awards -palkinto Vanjikottai Valiban  Mandakini  Tamili  Madhumati  Madhumati/Madhavi/Radha  Hindi  Parhaan naispääosan Filmfare Awards -ehdokkuus1959 Paigham  Manju  Hindi 1960 Parthiban Kanavu  Kundhavi  Tamili  Irumbu Thirai  Manju  Tamili  Baghdad Thirudan  Zarina  Tamili 1961 Then Nilavu  Shanthi  Tamili  Gunga Jumna  Dhanno  Hindi  Parhaan naispääosan Filmfare Awards -palkintoParhaan naispääosan Bengal Film Journalists’ Association Awards -palkinto1964 Sangam  Radha  Hindi  Parhaan naispääosan Filmfare Awards -palkinto Leader  Prinsessa Sunita  Hindi 1966 Amrapali  Amrapali  Hindi  Suraj  Prinsessa Anuradha Singh  Hindi 1967 Hatey Bazarey Chhipli  Bengali   Jewel Thief  Shalini ”Shalu” Singh  Hindi 1968 Sunghursh  Munni/Laila-E-Aasmaan  Hindi  Parhaan naispääosan Bengal Film Journalists’ Association Awards -palkinto Saathi  Shanti/Sharada  Hindi 1969 Prince  Prinsessa Amrita  Hindi 

 Lähteet 

 Aiheesta muualla 





Luokka:Intialaiset näyttelijät
Luokka:Intialaiset tanssijat‎
Luokka:Intialaiset laulajat‎
Luokka:Intialaiset poliitikot‎
Luokka:Vuonna 1936 syntyneet
Luokka:Elävät henkilöt